钦定古今图书集成/明伦汇编/闺媛典/第069卷 > 罗妇赵氏
## 钦定古今图书集成/明伦汇编/闺媛典/第069卷 > 罗妇赵氏

按《太原县志》：“赵氏，赵维新女。维新与阳曲县罗继武
妻有私，继武利其酒食金钱不发。闻氏殊色，谋聘为
媳。虑其不允，乘其与妻处，捕胁维新。维新欲自脱，不
得已许之。氏每自恨欲死，及既嫁继武嘱其妻诱氏
为乱，图射厚利。氏垢面秽形，断发以拒。继武夫妇展
转威逼无已，遂自刎。后武见氏，索命暴死。”